An rantsar da sabbin jagororin gwamnatin Sudan - china radio international
An rantsar da sabbin jagororin gwamnatin Sudan
2018-09-11 10:00:28 cri
Shugaban kasar Sudan Omar al-Bashir, ya jagoranci bikin rantsar da sabbbin shugabannin kasar sa, da suka hada da mataimakin shugaban kasa na farko Bakri Hassan Saleh, da na biyu Osman Mohamed Yousif Kibir, da kuma sabon firaministan kasar Mutaz Mussa.
An dai rantsar da jami'an ne a jiya Litinin, bayan da a ranar Lahadi, jagorancin jam'iyyar NCP mai mulki, ya amince da kudurin shugaban kasar na rushe gwamnatin hadin kan kasa da zabar sabon firaminista, a wani mataki na warware kalubalen tattalin arziki dake addabar kasa.
Gabanin hakan sai da jagororin jami'iyyar ta NCP karkashin jagorancin shugaba al-Bashir suka gana da juna, inda suka tattauna game da bukatar gudanar da sauye sauye ga gwamnatin kasar, tare da gabatar da sunayen wadanda suka cancanta a nada a matsayin sabbin mambobin majalissar zartaswar kasar.
Yayin zaman ne kuma aka amince da nada Mr. Saleh a mataimakin shugaban kasa na farko kadai, bayan da a baya ya taba rike mukamin firaminista da mataimakin shugaban kasa baki daya. Sai kuma Mussa, wanda aka amince da nadin sa a matsayin firaminista, wanda a baya shi ne ministan ma'aikatar noman rani da makamashin lantarki. Kaza lika an amince da nadin Kibir a matsayin mataimakin shugaban kasa na biyu, inda ya maye gurbin Hassabo Mohamed Abdul-Rahman. (Saminu Alhassan)
v Shugaban Sudan ya rusa majalisar ministocin kasar 2018-09-10 12:59:56
v Sudan ta sanar da komawar aikin hakar man fetur a Sudan ta Kudu 2018-08-27 10:07:54
v Sudan ta kudu ta dauki matakan kariya bayan bullar cutar Ebola a demokaradiyyar Kongo 2018-08-23 12:51:44
v Gwamnatin Sudan ta kudu za ta sanya hannu kan yarjejeniyar zaman lafiya ta karshe 2018-08-23 10:25:32